				|

		52014PC0734

			Prijedlog ODLUKE EUROPSKOG PARLAMENTA I VIJEĆA o mobilizaciji Europskog fonda za prilagodbu globalizaciji, u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (zahtjev EGF/2014/012 BE/ArcelorMittal) /* COM/2014/0734 final */

			   	OBRAZLOŽENJE
KONTEKST PRIJEDLOGA
1.           Pravila koja se primjenjuju
na financijske doprinose iz Europskog fonda za prilagodbu globalizaciji (EGF)
utvrđena su Uredbom (EU) br. 1309/2013 Europskog parlamenta i
Vijeća od 17. prosinca 2013. o Europskom fondu za prilagodbu
globalizaciji (2014. – 2020.) i stavljanju izvan snage Uredbe (EZ)
br. 1927/2006[1]
(„Uredba o EGF-u”).
2.           Belgijska tijela podnijela su
zahtjev EGF/2014/012 BE/ArcelorMittal za financijski doprinos iz EGF-a
slijedom otpuštanja u poduzeću ArcelorMittal Liège S.A. u Belgiji.
3.           Nakon ocjenjivanja zahtjeva
Komisija je, u skladu sa svim primjenjivim odredbama Uredbe o EGF-u, donijela
zaključak da su ispunjeni uvjeti za dodjelu financijskog doprinosa iz
EGF-a.
SAŽETAK ZAHTJEVA
 Zahtjev za dodjelu sredstava iz EGF-a: || EGF/2014/012 BE/ArcelorMittal
 Država članica: || Belgija
 Predmetna regija / predmetne regije (razina NUTS 2): || Prov. Liège (BE33)
 Datum podnošenja zahtjeva: || 22. 7. 2014.
 Datum potvrde primitka zahtjeva: || 4. 8. 2014.
 Datum podnošenja zahtjeva za dodatnim informacijama: || 24. 7. 2014.
 Rok za dostavu dodatnih informacija: || 16. 9. 2014.
 Rok za dovršetak ocjenjivanja: || 9. 12. 2014.
 Intervencijski kriterij: || Članak 4. stavak 1. točka (a) Uredbe o EGF-u
 Primarno poduzeće: || ArcelorMittal Liège S.A.
 Sektor/sektori ekonomske djelatnosti (odjeljak NACE Rev. 2)[2]: || Odjeljak 24 („Proizvodnja metala”)
 Broj podružnica, dobavljača i daljnjih proizvođača: || Nema
 Referentno razdoblje (četiri mjeseca): || 1. siječnja 2014. – 1. svibnja 2014.
 Broj otpuštanja ili prestanaka djelatnosti tijekom referentnog razdoblja (a): || 752
 Broj otpuštanja ili prestanaka djelatnosti prije ili nakon referentnog razdoblja (b): || 533
 Ukupni broj otpuštanja (a + b): || 1 285
 Ukupan predviđeni broj ciljanih korisnika: || 910
 Proračun za usluge prilagođene potrebama (EUR) || 2 575 900
 Proračun za provedbu EGF-a[3] (EUR) || 76 578
 Ukupni proračun (EUR) || 2 652 478
 Doprinos iz EGF-a (60 %) (EUR) ||  1 591 486
OCJENA ZAHTJEVA
Postupak
4.           Belgijska tijela podnijela su
zahtjev EGF/2014/012 BE/ArcelorMittal 22. srpnja 2014., unutar 12
tjedana od datuma na koji su ispunjeni intervencijski kriteriji utvrđeni u
nastavku teksta. Komisija je belgijskim tijelima uputila prva pitanja
24. srpnja 2014., a primitak zahtjeva potvrdila je 4. kolovoza 2014.,
unutar dva tjedna od njegova podnošenja. Država članica dostavila je
dodatne informacije unutar šest tjedana od dana potvrde primitka zahtjeva. Rok
u trajanju od 12 tjedana od dana primitka potpunog zahtjeva unutar kojeg bi
Komisija trebala dovršiti ocjenu usklađenosti zahtjeva s uvjetima za
pružanje financijskog doprinosa istječe 9. prosinca 2014.
Prihvatljivost zahtjeva
Predmetno poduzeće i predmetni
korisnici
5.           Zahtjev se odnosi na
1 285 radnika koji su proglašeni viškom u ArcelorMittal Liège S.A. To
je poduzeće djelovalo u gospodarskom sektoru razvrstanom u
odjeljak 24 NACE Rev. 2 („Proizvodnja metala”). Do otpuštanja u
predmetnom poduzeću došlo je u Liègeu (BE33), regiji razine NUTS[4] 2.
Intervencijski kriteriji
6.           Belgijska tijela podnijela su
zahtjev na temelju intervencijskog kriterija iz članka 4.
stavka 1. točke (a) Uredbe o EGF-u kojim se traži najmanje 500
radnika proglašenih viškom ili samozaposlenih osoba koje prestaju sa svojom
djelatnošću, u referentnom razdoblju od četiri mjeseca, u
poduzeću u državi članici, uključujući radnike proglašene
viškom kod dobavljača ili daljnjih proizvođača.
7.           Referentno razdoblje od
četiri mjeseca traje od 1. siječnja 2014. do 1. svibnja 2014.
8.           Zahtjev
se odnosi na 752 radnika proglašena viškom[5] u
poduzeću tijekom referentnog razdoblja od četiri mjeseca.
Izračun broja otpuštanja i
prestanaka djelatnosti
9.           Otpuštanja su izračunana
od datuma na koji je poslodavac obavijestio radnika o otpuštanju ili raskidu
ugovora o radu.
Prihvatljivi korisnici
10.         Uz već navedene radnike
prihvatljivi korisnici su i 533 radnika koji su proglašeni viškom prije ili
nakon referentnog razdoblja od četiri mjeseca. Svi su navedeni radnici
proglašeni viškom nakon opće objave o planiranim otpuštanjima od
14. listopada 2011. Moguće je uspostaviti jasnu
uzročno-posljedičnu vezu s događajem koji je izazvao otpuštanja
tijekom referentnog razdoblja jer su sva otpuštanja povezana s istim postupkom
smanjenja s kojim se u poduzeću započelo u listopadu 2011.
11.         Ukupni broj prihvatljivih
korisnika stoga iznosi 1 285.
Veza između otpuštanja i velikih
strukturnih promjena u tokovima svjetske trgovine nastalih zbog globalizacije
12.         Kako bi dokazala vezu
između otpuštanja i velikih strukturnih promjena u tokovima svjetske
trgovine nastalih zbog globalizacije, Belgija tvrdi da je sektor proizvodnje
čelika, u kojem je poslovao ArcelorMittal Liège S.A., pretrpio
ozbiljne ekonomske poremećaje, a posebno brzo opadanje tržišnog udjela
EU-a.
13.         U razdoblju između 2007.
i 2013. proizvodnja sirovog čelika u EU-27 smanjila se s
210,1 milijun tona na 166,2 milijuna tona[6] (ukupni pad od
–20,9 %; godišnji pad od –3,8 %[7]),
dok je na svjetskoj razini porasla s 1 348,1 milijun tona na
1 649,3 milijuna tona (ukupni rast od 22,3 %; godišnji rast od
3,4 %). Zbog toga se, prema podacima na koje se pozivaju belgijska tijela,
udio EU-a u proizvodnji čelika neprekidno smanjivao od 2007. do 2013. (sa
16 % svjetske proizvodnje čelika u 2007. na 10 % u 2013.).
Proizvodnja je osjetnije pala u Europi nego u Sjedinjenim Američkim
Državama i Rusiji. S druge je strane tijekom istog razdoblja znatno porastao
udio Azije, s 56 % na 67 %.
14.         Na učinke do kojih su
navedene promjene dovele u tokovima trgovine negativno su utjecali drugi
čimbenici, npr. pad potražnje za čelikom u automobilskim i
građevinskim sektorima u EU-u kao posljedica gospodarske krize i
relativnog povećanja troškova proizvodnje (sirovine, energija,
ograničenja radi zaštite okoliša itd.). Ti su čimbenici negativno
utjecali na konkurentnost industrije čelika EU-a te su, zbog zatvaranja
postrojenja i restrukturiranja nekolicine proizvođača čelika u
Europi[8],
posljednjih godina doveli do velikog broja izgubljenih radnih mjesta u sektoru
čelika. Primjerice, između 2008. i 2013. broj zaposlenih u
metalurškoj industriji (NACE Rev. 2 odjeljak 24.: „Proizvodnja
metala”) u EU-27 smanjio se za otprilike 280 000, s 1,44 milijuna na
1,16 milijuna (–19,4 %).
15.         Od osnutka EGF-a 2007.
podnesena su četiri zahtjeva za doprinos iz EGF-a koja se odnose na sektor
čelika[9].
Od njih su tri povezana s velikim strukturnim promjenama u tokovima svjetske
trgovine nastalih zbog globalizacije[10],
a jedan sa svjetskom financijskom i gospodarskom krizom[11].
Događaji koji su doveli do
otpuštanja i prestanaka aktivnosti
16.         Događaji koji su doveli
do otpuštanja i prestanaka aktivnosti povezani su s objavom o velikom
restrukturiranju grupacije ArcelorMittal Group unutar Europske unije u 2008. Ta
je odluka donesena u kontekstu kapaciteta poduzeća u Europi koji je bio
prevelik u odnosu na kretanja na tržištu. Grupacija je odlučila trajno
zatvoriti 10 od 25 visokih peći u Europi te nekoliko proizvodnih jedinica.
U 5 godina izgubljeno je gotovo 33 000 radnih mjesta, otprilike 25 %
ukupnog broja radnika.
17.         Prema belgijskim tijelima su
pad potražnje za čelikom, relativno povećanje troškova proizvodnje
(sirovine, energija, ograničenja radi zaštite okoliša itd.) i pad cijena
čelika (gotovo 17 % za čelične kolutove) primorali
proizvođača da smanji proizvodnju u 2011. te donese odluku o
zatvaranju visoke peći u Liègeu, što je u konačnici dovelo do
otpuštanja svih 1 285 radnika.
Predviđene posljedice otpuštanja na
lokalno, regionalno ili nacionalno gospodarstvo i zaposlenost
18.         Sektor obrade metala u Liègeu
posljednjih se godina smanjio, sa 6 193 radna mjesta u 40 poduzeća u
2007. na 4 187 radnih mjesta u 35 poduzeća u 2012. čime je pad
zaposlenosti u sektoru iznosio 32 %. Posljedice smanjenjâ u ArcelorMittalu
tim su veće jer udio lokalnog stanovništva koje je u njemu zaposleno u
sektoru metala iznosi 78,9 %, odnosno 14,3 % u proizvodnom sektoru.
19.         Posljedice financijskih kriza
iz 2008. – 2009. i 2011. i dalje su vidljive u valonskom gospodarstvu, a
smanjenja u ArcelorMittalu uzrokovat će nove gubitke radnih mjesta u
regiji. U Liègeu je u svibnju 2014. bilo prijavljeno 54 440 osoba koje
traže posao, tj. stopa nezaposlenosti iznosila je 19,48 %. Često je
riječ o osobama s niskom razinom obrazovanja (49,9 % nema završenu
srednju školu), a 40,4 % ih je neaktivno duže od dvije godine. Stopa aktivnosti
u Liègeu među najnižima je u regiji Valoniji i iznosi 53,4 %
(56,7 % u regiji Valoniji)[12].
Ciljani korisnici i predložena djelovanja
Ciljani korisnici
20.         Predviđa se da će
910 ciljanih radnika sudjelovati u mjerama. Raščlamba radnika po spolu,
državljanstvu i dobnoj skupini je sljedeća:
 Kategorija || Broj ciljanih korisnika
 Spol: || Muškarci: || 871 || (96 %)
   || Žene: || 39 || (4 %)
 Državljanstvo: || Državljani zemalja EU-a: || 910 || (100 %)
   || Državljani zemalja izvan EU-a: || 0 || (0 %)
 Dobna skupina: || 15 – 24 godine: || 25 || (3 %)
   || 25 – 29 godina: || 37 || (4 %)
   || 30 – 54 godine: || 803 || (88 %)
   || 55 – 64 godine: || 45 || (5 %)
   || Stariji od 64 godine: || 0 || (0 %)
Prihvatljivost predloženih djelovanja
21.         Iz
EGF-a će se sufinancirati samo neke od mjera obuhvaćene djelovanjima
koja radi potpore radnicima otpuštenima iz ArcelorMittala
provode belgijska tijela. Zbog toga ovim zahtjevom za doprinos iz EGF-a nisu
obuhvaćene mjere koje su na temelju postupaka provedbe kolektivnih
otpuštanja obvezne u Belgiji i koje se provode u okviru uobičajenih
aktivnosti odjela za nalaženje novog posla (npr. potpora pri traženju
zamjenskog posla, osnovno osposobljavanje, pomoć pri traženju posla i
pružanje savjeta o razvoju karijere itd.).
22.         Usluge prilagođene
potrebama koje će se pružiti otpuštenim radnicima sastoje se od
sljedećih djelovanja:
–
Nalaženje novog posla
         Potpora/usmjeravanje/integracija. Ovim se skupom usluga
nadograđuju uobičajene aktivnosti koje provodi odjel za nalaženje
novog posla[13].
Usluge će pružati skupina sačinjena od osoblja FOREM-a (voditelj
projekta, stručni savjetnici) u partnerstvu s predstavnicima bivših
radnika koji djeluju u svojstvu „socijalnih pratitelja” (fra. accompagnateurs
sociaux) kako bi se radnike potaklo na sudjelovanje u mjerama te im se pomoglo
u vezi s administrativnim postupcima. Usluge se zajednički pružaju svim
otpuštenim radnicima u namjenskim prostorima da se olakša njihov međusobni
kontakt. Uslugama su obuhvaćene tri vrste aktivnosti: (i) skupne
informacije o tehnikama traženja posla (sastavljanje životopisa i molbe za
posao, uporaba mrežnih resursa itd.), objašnjenja radnog zakonodavstva
(traženje zamjenskog posla, nezaposlenost, ugovor o radu, mirovina), podizanje
svijesti o diskriminaciji, predstavljanje zanimanja i sektora s potencijalom
itd.; (ii) pojedinačni razgovori sa savjetnikom iz FOREM-a (ocjena vještina,
razvoj karijere, usmjeravanje kad je riječ o osposobljavanju itd.); (iii)
slobodan i otvoren pristup alatima za traženje posla (informatičkoj opremi
povezanoj s internetom, telefonu, specijaliziranoj dokumentaciji itd.).
Navedena će se mjera odnositi na svih 910 ciljanih radnika, a trajat
će najdulje 24 mjeseca.
         Olakšavanje traženja posla. FOREM će provesti i
posebne aktivnosti radi olakšavanja traženja posla te prevladavanja
poteškoća povezanih s postupkom nalaženja novog posla. One uključuju
sastanke između otpuštenih radnika i mogućih poslodavaca (usluga
posredovanja), posjete poduzećima, sastanke s osobama koje traže nove
kadrove radi pripreme za razgovor za posao i razmjene iskustava s drugim
radnicima koji su se već prekvalificirali ili su nakon kolektivnog
otpuštanja pronašli posao.
–
Osposobljavanje i prekvalifikacija
         Integrirano osposobljavanje. FOREM, centres de
compétences ili IFAPME mogli bi osigurati razne vrste tečajeva
strukovnog osposobljavanja (ovisno o vrsti tečaja)[14]. Kao prvi korak,
osoblje FOREM-a pomoći će svim sudionicima da odrede vlastite
poslovne ciljeve te će ih usmjeravati prema nekom od triju modula za
osposobljavanje. Radnici koji se mogu prekvalificirati za zanimanje koje je
slično onom koje su obavljali u ArcelorMittalu
mogu prisustvovati posebnom ili specijalizacijskom modulu (40 sati) radi
prilagođavanja i osuvremenjivanja svojih kompetencija ili dopunskom
tečaju kojim se stječu nove kvalifikacije (320 sati), čime se
radnicima omogućuje da se prijave na oglase za posao u sklopu novih
zanimanja u sektoru industrije. Kad je riječ o prekvalifikaciji za potpuno
različit sektor, radnici bi mogli prisustvovati tečaju
osposobljavanja za zanimanje (trajanja u prosjeku 960 sati) radi stjecanja
kompetencija za bavljenje tim zanimanjem. Po svršetku svakog modula za
osposobljavanje mogu se ocijeniti i dokumentirati nove vještine. Ovisno o vrsti
osposobljavanja i području kompetencija, sudionicima će se
uručiti formalna potvrda o stečenim vještinama (tj. potvrda o
stručnoj osposobljenosti), potvrda o pohađanju (kad je riječ o
kompetencijama ili zanimanjima za koje ne postoji formalna potvrda) ili
savladavanje vještina (u slučaju vještina i kompetencija stečenih
izvan formalnih tečajeva osposobljavanja). Formalno potvrđivanje
vještina provjerava se testiranjima nakon čega se dodjeljuje „Potvrda o
vještinama stečenima na osposobljavanju” (fra. Certificat des
Compétences Acquises en Formation – CECAF). Savladavanje vještina
provjerava se testiranjima nakon čega se dodjeljuju isprave o vještinama
(fra. titres de compétences).
         Prijenos iskustva. Iskusni radnici mogu unaprijediti
vlastite vještine i znanje tako što će postati učitelji ili voditelji
osposobljavanja u području tehničkog obrazovanja. FOREM i savezi
raznih grana u području tehničkog obrazovanja razvit će poseban
modul za podizanje svijesti i predosposobljavanje radi poticanja određenih
radnika na osposobljavanje kako bi postali strukovni učitelji. Modulom
će se obuhvatiti pružanje posebnih informacija, tehničku podršku,
sastanke sa stručnjacima i posjete na licu mjesta. Trajat će osam
tjedana i u nj će biti uključeno desetak radnika.
–
Promicanje poduzetništva
         Potpora za pokretanje poduzeća. FOREM-ov savjetnik
za pokretanje posla usmjeravat će i podupirati radnike koji razmišljaju o
pokretanju vlastitog posla. Tom potporom obuhvatit će se dvije glavne
aktivnosti: (i) skupne informativne sastanke radi podizanja svijesti o
mogućnostima pokretanja posla, pružanja pravnih informacija i informacija
o mjerama kojima se podupire pokretanje posla; (ii) pojedinačne razgovore
sa zainteresiranim radnicima na kojima će se pregledati njihov projekt i
na kojima će ih se povezati s organizacijama za potporu poslovanju i
pružateljima usluga. Savjetnik će usko surađivati s odjelima za
nalaženje novog posla kako bi pomogao radnicima u pogledu njihovih poslovnih
projekata. Očekuje se da će pedesetak radnika sudjelovati na
informativnim sastancima te da će ih dvadesetak sudjelovati na razgovorima
i daljnjim aktivnostima.
         Potpora za skupne projekte. Specijalizirano
konzultantsko tijelo (koje će se odabrati na temelju poziva na podnošenje
ponuda) i odjel za nalaženje novog posla usmjeravat će i podupirati
radnike koji razmišljaju o zajedničkom osnivanju „socijalnog”
poduzeća. Ta potpora uključuje sastanke na kojima će se pružati
informacije i podizati svijest o pokretanju posla i osnovnim upravljačkim
vještinama te savjetovati sudionike kako osnovati poduzeće (npr. izrada
poslovnog plana, sastavljanje pravnog statuta, marketing itd.). Za pokriće
troškova pokretanja takvih poslovnih projekata mogu se dodijeliti bespovratna
sredstva. Radnici moraju dostaviti zahtjev s opisom projekta (npr. vještine i
iskustvo radnika, studija izvedivosti, financijska analiza, tržišni potencijal,
izgledi rasta, socioekonomske koristi itd.). Zahtjev ocjenjuje i o dodjeli
bespovratnih sredstava odlučuje odbor za potporu unutar odjela za
nalaženje novog posla koji čine predstavnici poslodavca, sindikata i
FOREM-a. Svakom radniku uključenom u projekt mogu se odobriti bespovratna
sredstva u iznosu od 5 000 EUR (sredstva su objedinjena za sve
radnike koji sudjeluju u projektu). Bespovratnim sredstvima mogu se financirati
kupnja opreme i robe, promidžba, konzultantske usluge, osposobljavanje itd.
Konzultantsko tijelo upravljat će bespovratnim sredstvima i
izvješćivati FOREM o namjeni troškova (računi i popratna
dokumentacija). Očekuje se da će otprilike 100 radnika sudjelovati u
toj mjeri te da će se radnicima kao potpora dodijeliti pet
pojedinačnih iznosa bespovratnih sredstava.
23.         U
tekstu opisana predložena djelovanja predstavljaju aktivne mjere na tržištu
rada u okviru prihvatljivih djelovanja utvrđenih člankom 7.
Uredbe o EGF-u. Tim se djelovanjima ne zamjenjuju pasivne mjere socijalne
zaštite.
24.         Belgijska tijela dostavila su
zatražene podatke o djelovanjima koja su obvezna za predmetna poduzeća na
temelju nacionalnog zakonodavstva ili kolektivnih ugovora. Potvrdila su da se
financijskim doprinosom iz EGF-a neće zamijeniti nijedno takvo djelovanje.
Predviđeni proračun
25.         Predviđeni ukupni
troškovi iznose 2 652 478 EUR, u što su uključeni rashodi
za usluge prilagođene potrebama u iznosu od 2 575 900 EUR i
rashodi za aktivnosti pripreme, upravljanja, informiranja i promidžbe te kontrole
i izvješćivanja u iznosu od 76 578 EUR.
26.         Ukupan
financijski doprinos zatražen iz EGF-a iznosi 1 591 486 EUR
(60 % ukupnih troškova).
 Djelovanja || Predviđeni broj sudionika || Predviđeni trošak po sudioniku (u EUR) (*) || Predviđeni ukupni troškovi (u EUR) (*)
 Usluge prilagođene potrebama (djelovanja na temelju članka 7. stavka 1. točaka (a) i (c) Uredbe o EGF-u)
 Nalaženje novog posla: (Orientation professionnelle) – Potpora/usmjeravanje/integracija (Reconversion/Insertion) – Olakšavanje traženja posla (Dynamisation de la recherche d’emploi) ||     910   150 ||     2 054   300 ||     1 869 000   45 000
 Osposobljavanje i prekvalifikacija: (Formations) – Integrirano osposobljavanje (Formations intégrées) – Prijenos iskustva (Transmission d'expérience) ||     300   10 ||     1 713   300 ||     513 900   3 000
 Promicanje poduzetništva: (Aide à la creation d'emploi) – Potpora za pokretanje poduzeća (Autocreation d'emploi individuelle) – Potpora za skupne projekte (Soutien à l'emergence de projets colletifs) ||     50   100 ||     900   1 000 ||     45 000   100 000
 Međuzbroj (a): || – || 2 575 900
 (100,0 %)
 Naknade i poticaji (djelovanja na temelju članka 7. stavka 1. točke (b) Uredbe o EGF-u)
 || Međuzbroj (b): || – || 0
 || (0,00 %)
 Djelovanja na temelju članka 7. stavka 4. Uredbe o EGF-u
 1. Aktivnosti pripreme, upravljanja, kontrole i izvješćivanja || – || 32 778
 2. Informiranje i promidžba || – || 43 800
 Međuzbroj (c): || – || 76 578
 (2,9 %)
 Ukupni troškovi (a + b + c): || – || 2 652 478
 Doprinos iz EGF-a (60 % ukupnih troškova) || – || 1 591 486
(*) Ukupni se iznosi ne podudaraju
zbog zaokruživanja.
Razdoblje prihvatljivosti rashoda
27.         Belgijska tijela započela
su s pružanjem usluga prilagođenih potrebama ciljanim korisnicima
1. siječnja 2014. Rashodi za djelovanja iz točke 22.
stoga su prihvatljivi za financijski doprinos iz EGF-a od 1. siječnja 2014.
do 22. srpnja 2016.
28.         Belgijska tijela počela
su ostvarivati administrativne rashode za provedbu EGF-a 1. siječnja
2014. Rashodi za aktivnosti pripreme, upravljanja, informiranja i promidžbe te
kontrole i izvješćivanja stoga su prihvatljivi za financijski doprinos iz
EGF-a od 1. siječnja 2014. do 22. siječnja 2017.
Komplementarnost s djelovanjima koja se
financiraju nacionalnim sredstvima ili sredstvima Unije
29.         Izvori nacionalnog
pretfinanciranja ili sufinanciranja su sljedeći: FOREM će
pretfinancirati provedena djelovanja. Regija Valonija sufinancirat će
odjele za nalaženje novog posla i obuke koje organiziraju FOREM i njegovi
partneri.
30.         Belgijska tijela potvrdila su
da se za prethodno opisane mjere za koje se dodjeljuje financijski doprinos iz
EGF-a neće dodijeliti financijski doprinos i iz drugih financijskih
instrumenata Unije.
31.         Financijska potpora iz ESF-a
ranije je dodijeljena za projekt  (EnTrain – En
Transition-Reconversion-Accompagnement) kojim se htjelo općenito razviti
pedagoške metode za djelatnike odjela za nalaženje novog posla. Saznanja
stečena na ovom projektu vjerojatno će biti korisna za provedbu
planiranih mjera.
Postupci za savjetovanje s ciljanim
korisnicima, njihovim predstavnicima, socijalnim partnerima te s lokalnim i
regionalnim tijelima
32.         Belgijska tijela izvijestila
su da je usklađeni paket usluga prilagođenih potrebama sastavljen u
dogovoru s ciljanim korisnicima i socijalnim partnerima. Mjere su rezultat
brojnih rasprava i pripremnih sastanaka koje su između veljače 2014.
i lipnja 2014. održali razni uključeni socijalni partneri.
33.         Odjel za nalaženje novog posla
(fra. cellule de reconversion) konkretno je osnovan u okviru izvršavanja
pravnih obveza povezanih s postupkom kolektivnog otpuštanja. Njime upravlja
odbor koji čine predstavnici FOREM-a, sindikata, sektorskih organizacija
za strukovno osposobljavanje i predstavnici javnih službi Valonije zaduženi za
zapošljavanje i osposobljavanje.
Sustavi upravljanja i kontrole
34.         Zahtjev sadržava opis sustava
upravljanja i kontrole kojim se utvrđuju nadležnosti uključenih
tijela. Upravljački odbor koji sačinjavaju sve organizacije koje su
uključene u provedbu mjera iz EGF-a osigurava sveobuhvatno praćenje i
koordinaciju. Financijskim doprinosom iz EGF-a upravljat će i kontrolirat
će ga ista tijela kao i u slučaju ESF-a. Jedan entitet unutar
Agencije za ESF Federacije Valonija – Bruxelles (prethodno Francuska zajednica
u Belgiji) djelovat će kao upravljačko tijelo, dok će drugi
izdvojeni entitet unutar Agencije za ESF djelovati kao tijelo nadležno za plaćanje.
Glavno tajništvo Federacije Valonija – Bruxelles djelovat će kao tijelo
nadležno za izdavanje potvrda, a FOREM će djelovati kao posredničko
tijelo.
Obveze predmetne države članice
35.         Belgijska tijela dostavila su
sva potrebna jamstva u vezi sa sljedećim:
–
u pristupu predloženim djelovanjima i njihovoj
provedbi poštovat će se načela jednakog postupanja i
nediskriminacije,
–
ispunjeni su zahtjevi utvrđeni nacionalnim
zakonodavstvom i zakonodavstvom EU-a o kolektivnom otpuštanju[15],
–
za predložena djelovanja neće se primati
financijska potpora iz drugih fondova ili financijskih instrumenata Unije te
će se spriječiti dvostruko financiranje,
–
predložena djelovanja bit će komplementarna s
djelovanjima koja se financiraju iz strukturnih fondova,
–
financijski doprinos iz EGF-a bit će u skladu
s postupovnim i materijalnim pravilima Unije o državnim potporama.
PRORAČUNSKE IMPLIKACIJE
Proračunski prijedlog
36.         EGF ne premašuje najveći
godišnji iznos od 150 milijuna EUR (cijene iz 2011.), kako je
utvrđeno člankom 12. Uredbe Vijeća (EU, Euratom)
br. 1311/2013 od 2. prosinca 2013. kojom se uspostavlja višegodišnji
financijski okvir za razdoblje 2014. – 2020.[16]
37.         Nakon što je proučila
zahtjev u odnosu na uvjete utvrđene člankom 13. stavkom 1.
Uredbe o EGF-u te uzela u obzir broj ciljanih korisnika, predložena djelovanja
i predviđene troškove, Komisija predlaže da se radi osiguravanja
financijskog doprinosa za zahtjev EGF mobilizira u iznosu od
1 591 486 EUR, što predstavlja 60 % ukupnih troškova
predloženih djelovanja.
38.         Predloženu odluku o
mobilizaciji EGF-a zajednički će donijeti Europski parlament i
Vijeće, kako je utvrđeno točkom 13.
Međuinstitucionalnog sporazuma od 2. prosinca 2013. između
Europskog parlamenta, Vijeća i Komisije o proračunskoj disciplini, o
suradnji u vezi s proračunskim pitanjima i o dobrom financijskom
upravljanju[17].
Povezani akti
39.         Istodobno s podnošenjem ovog
prijedloga odluke o mobilizaciji EGF-a, Komisija će Europskom parlamentu i
Vijeću podnijeti prijedlog za prijenos iznosa od
1 591 486 EUR u odgovarajuću proračunsku liniju.
40.         Istodobno s donošenjem ovog
prijedloga odluke o mobilizaciji EGF-a, Komisija će provedbenim aktom
donijeti odluku o financijskom doprinosu koja će stupiti na snagu na dan
na koji Europski parlament i Vijeće donesu predloženu odluku o
mobilizaciji EGF-a.
Prijedlog
ODLUKE EUROPSKOG PARLAMENTA I VIJEĆA
o mobilizaciji Europskog fonda za prilagodbu
globalizaciji, u skladu s točkom 13. Međuinstitucionalnog
sporazuma od 2. prosinca 2013. između Europskog parlamenta,
Vijeća i Komisije o proračunskoj disciplini, o suradnji u vezi s
proračunskim pitanjima i o dobrom financijskom upravljanju
(zahtjev EGF/2014/012 BE/ArcelorMittal)
EUROPSKI PARLAMENT I VIJEĆE
EUROPSKE UNIJE,
uzimajući u obzir Ugovor o funkcioniranju
Europske unije,
uzimajući u obzir Uredbu (EU)
br. 1309/2013 Europskog parlamenta i Vijeća od
17. prosinca 2013. o Europskom fondu za prilagodbu globalizaciji
(2014. – 2020.) i stavljanju izvan snage Uredbe (EZ) br. 1927/2006[18], a posebno njezin
članak 15. stavak 4.,
uzimajući u obzir
Međuinstitucionalni sporazum od 2. prosinca 2013. između
Europskog parlamenta, Vijeća i Komisije o proračunskoj disciplini, o
suradnji u vezi s proračunskim pitanjima i o dobrom financijskom
upravljanju[19],
a posebno njegovu točku 13.,
uzimajući u obzir prijedlog Europske
komisije,
budući da:
(1)       Europski fond za prilagodbu
globalizaciji (EGF) osnovan je kako bi se pružila potpora radnicima koji su
proglašeni viškom i samozaposlenim osobama koje su prestale sa svojom
djelatnošću zbog velikih strukturnih promjena u tokovima svjetske trgovine
uzrokovanih globalizacijom, kao posljedica nastavka svjetske financijske i
gospodarske krize razmatrane Uredbom (EZ) br. 546/2009[20] ili zbog nove svjetske
financijske i gospodarske krize te kako bi im se pomoglo da se ponovno
uključe na tržište rada.
(2)       EGF ne premašuje najveći
godišnji iznos od 150 milijuna EUR (cijene iz 2011.), kako je
utvrđeno člankom 12. Uredbe Vijeća (EU, Euratom)
br. 1311/2013.
(3)       Belgija je 22. srpnja 2014.
podnijela zahtjev za mobilizaciju EGF-a u vezi s otpuštanjima[21] u poduzeću
ArcelorMittal Liège S.A. u Belgiji te ga je dopunila dodatnim podacima
kako je predviđeno člankom 8. stavkom 3. Uredbe (EU)
br. 1309/2013. Taj je zahtjev u skladu sa zahtjevima za određivanje
financijskog doprinosa iz EGF-a utvrđenima člankom 13. Uredbe
(EU) br. 1309/2013.
(4)       EGF bi stoga trebalo
mobilizirati kako bi se osigurao financijski doprinos u iznosu od
1 591 486 EUR za zahtjev koji je podnijela Belgija,
DONIJELI SU OVU ODLUKU:
Članak 1.
U okviru općeg proračuna Europske
unije za financijsku godinu 2015. osigurava se 1 591 486 EUR iz
EGF-a za odobrena sredstva za preuzimanje obveza i odobrena sredstva za
plaćanje.
Članak 2.
Ova se odluka
objavljuje u Službenom listu Europske unije.
Sastavljeno u Bruxellesu,
Za Europski parlament                                  Za
Vijeće
Predsjednik                                                    Predsjednik
[1]               SL L 347, 20.12.2013., str. 855.
[2]               Uredba (EZ) br. 1893/2006 Europskog parlamenta i
Vijeća od 20. prosinca 2006. o utvrđivanju statističke
klasifikacije ekonomskih djelatnosti NACE Revision 2 te izmjeni Uredbe
Vijeća (EEZ) br. 3037/90 kao i određenih uredbi EZ-a o posebnim
statističkim područjima (SL L 393, 30.12.2006., str. 1.)
[3]               U skladu s člankom 7. četvrtim stavkom
Uredbe (EU) br. 1309/2013.
[4]               Uredba Komisije (EU) br. 1046/2012 od 8. studenoga
2012. o provedbi Uredbe (EZ) br. 1059/2003 Europskog parlamenta i
Vijeća o uspostavi zajedničkog razvrstavanja prostornih jedinica za
statistiku (NUTS), u pogledu prosljeđivanja vremenskih okvira za novu
regionalnu raspodjelu (SL L 310, 9.11.2012., str. 34.)
[5]               U smislu članka 3. točke (a) Uredbe
o EGF-u.
[6]               Izvor: Svjetsko udruženje za čelik (eng. World
Steel Association), Statistički godišnjak za čelik 2014. (eng.
Steel Statistical Yearbook 2014)
[7]               Prosječna godišnja stopa rasta
[8]               Vidi Komunikaciju Komisije Parlamentu, Vijeću,
Europskom gospodarskom i socijalnom odboru i Odboru regija – Akcijski plan za
konkurentnu i održivu industriju čelika u Europi (COM(2013) 407.
[9]               Vidi bazu podataka EGF-a dostupnu na http://ec.europa.eu/social/main.jsp?catId=582.

[10]             Predmeti EGF/2009/022 BG/Kremikovtsi (Komisija je
odbila zahtjev), EGF/2012/010 RO/Mechel (COM(2014) 255 završna
verzija od 7.5.2014.), EGF/2013/007 BE/Hainaut steel
(Duferco – NLMK) (COM(2014)...), EGF/2013/002 BE/Carsid
(COM(2014)...).
[11]             Predmet EGF/2010/007 AT/Steiermark-Niederösterreich.
Odluka 2011/652/EU od 27. rujna 2011. (SL L 263, 7.10.2011.,
str. 9.).
[12]             Izvor: FOREM
[13]             Odjel za nalaženje novog posla (fra. cellule de
reconversion) posebno osnovan u okviru pravnih obveza povezanih s postupkom
kolektivnog otpuštanja.
[14]             IFAPME (Institut wallon de Formation en Alternance et des
indépendants et Petites et Moyennes Entreprises) je javni institut za
osposobljavanje koji pruža dvojno osposobljavanje povezano s poslom u obliku
naukovanja i posebnih tečajeva za rukovoditelje malih i srednjih
poduzeća.
[15]             Financijskim doprinosom iz EGF-a omogućit će se
belgijskim tijelima da prošire pružanje usluga potpore pri traženju zamjenskog
posla izvan razdoblja za koje je to obvezno te da provedu dodatne mjere. Pri
izračunu troškova raspoređenih na EGF belgijska tijela uzet će u
obzir mjere provedene tijekom zakonski propisanog obveznog razdoblja (to se
odnosi samo na mjeru „Nalaženje novog posla (potpora/usmjeravanje/integracija)”.
Broj sati izvršenih usluga pružanja potpore pri traženju zamjenskog posla
tijekom obveznog razdoblja oduzet će se od ukupnog broja sati usluga
pružanja potpore pri traženju zamjenskog posla koji odgovara svakom ciljanom korisniku.
[16]             SL L 347, 20.12.2013., str. 884.
[17]             SL C 373, 20.12.2013., str. 1.
[18]             SL L 347, 20.12.2013., str. 855.
[19]             SL C 373, 20.12.2013., str. 1.
[20]             SL L 167, 29.6.2009., str. 26.
[21]             U smislu članka 3. točke (a) Uredbe o
EGF-u.


				|

		52014PC0298

			Prijedlog ODLUKE VIJEĆA o obnovi Sporazuma o suradnji u području znanosti i tehnologije između Europske zajednice i Ukrajine /* COM/2014/0298 final - 2014/0154 (NLE) */

			   	OBRAZLOŽENJE
1.           KONTEKST PRIJEDLOGA
Sporazum o suradnji u području znanosti i
tehnologije između Europske zajednice i Ukrajine potpisan je u Kopenhagenu
4. srpnja 2002. U članku 12. točki (b) Sporazuma
utvrđeno je kako slijedi: „Ovaj se Sporazum sklapa na početno
razdoblje koje završava 31. prosinca 2002., a moći će se
produljiti zajedničkim sporazumom između stranaka za dodatno
razdoblje od pet godina.”
Svojom je Odlukom 2011/182/EU od 9. ožujka
2011. Vijeće odobrilo obnovu Sporazuma za daljnje razdoblje od pet godina,
do 8. studenoga 2014.
Obnova Sporazuma za dodatnih pet godina bila
bi u interesu obiju stranaka radi održavanja kontinuiteta znanstvene i
tehnološke suradnje između Ukrajine i Europske unije.
2.           REZULTATI SAVJETOVANJA SA
ZAINTERESIRANIM STRANAMA I OCJENE UČINKA
Na sastanku Zajedničkog odbora Zajednice
i Ukrajine, osnovanog na temelju članka 6. Sporazuma, koji je održan u
Kijevu 24. svibnja 2013. obje su se strane složile da bi Sporazum trebalo
obnoviti za daljnje razdoblje od pet godina.
3.           PRAVNI ELEMENTI PRIJEDLOGA
Sadržaj obnovljenog Sporazuma u bitnom će
biti istovjetan sadržaju Sporazuma koji je trenutačno na snazi, a koji
prestaje važiti 7. studenoga 2014.
4.           UTJECAJ NA PRORAČUN
Zakonodavnim financijskim izvještajem priloženim
ovoj odluci utvrđuje se okvirni utjecaj na proračun.
S obzirom na navedena razmatranja Komisija od
Vijeća traži:
–
da u ime Unije i nakon pristanka Europskog
parlamenta odobri obnovu Sporazuma o suradnji u području znanosti i
tehnologije između Europske zajednice i Ukrajine za dodatno razdoblje od
pet godina;
–
da ovlasti Predsjednika Vijeća za imenovanje
osobe ili osoba koje su ovlaštene obavijestiti Ukrajinu da je Unija dovršila
unutarnje postupke potrebne za stupanje obnovljenog Sporazuma na snagu.
2014/0154 (NLE)
Prijedlog
ODLUKE VIJEĆA
o obnovi Sporazuma o suradnji u području
znanosti i tehnologije između Europske zajednice i Ukrajine
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 186. u vezi s člankom 218.
stavkom 6. točkom (a) podtočkom v.,
uzimajući u obzir prijedlog Europske
komisije,
uzimajući u obzir suglasnost Europskog
parlamenta,
budući da:
(1)       Svojom Odlukom 2003/96/EZ od
6. veljače 2003. Vijeće je odobrilo sklapanje Sporazuma o
suradnji u području znanosti i tehnologije između Europske zajednice
i Ukrajine.
(2)       Člankom 12. točkom
(b) Sporazuma utvrđuje se sklapanje Sporazuma za početno razdoblje
koje završava 31. prosinca 2002., a moći će se obnoviti
zajedničkim sporazumom između stranaka za dodatno razdoblje od pet
godina.
(3)       Na temelju Odluke Vijeća
2011/182/EU od 9. ožujka 2011.[1]
Sporazum se obnavlja za daljnje razdoblje od pet godina s retroaktivnim
učinkom od 8. studenoga 2009., a prestaje važiti 7. studenoga 2014.
(4)       Stranke Sporazuma smatraju da
bi žurna obnova tog Sporazuma bila u njihovu obostranu interesu.
(5)       Sadržaj obnovljenog Sporazuma
bit će istovjetan sadržaju Sporazuma, koji prestaje važiti
7. studenoga 2014.
(6)       Obnovu Sporazuma o suradnji u
području znanosti i tehnologije između Europske zajednice i Ukrajine
trebalo bi obnoviti u ime Europske unije.
DONIJELO JE OVU ODLUKU:
Članak 1.
Ovime se u ime Europske unije odobrava obnova
Sporazuma o suradnji u području znanosti i tehnologije između
Europske zajednice i Ukrajine za dodatno razdoblje od pet godina.
Članak
2.
Predsjednik Vijeća ovlašten je imenovati
osobu ili osobe ovlaštene da, djelujući u ime Unije i u skladu s
člankom 12. točkom (a) Sporazuma, obavijeste Ukrajinu da je
Unija dovršila unutarnje postupke potrebne za stupanje na snagu obnovljenog
Sporazuma.
Članak 3.
Ova Odluka
stupa na snagu na dan donošenja. Ova se Odluka objavljuje u Službenom listu
Europske unije.
Sastavljeno u Bruxellesu,
                                                                       Za
Vijeće
                                                                       Predsjednik
ZAKONODAVNI FINANCIJSKI IZVJEŠTAJ
1.           OKVIR PRIJEDLOGA/INICIJATIVE

              1.1.    Naslov prijedloga/inicijative
              1.2.    Odgovarajuće područje/područja
politike u strukturi ABM/ABB
              1.3.    Vrsta prijedloga/inicijative
              1.4.    Ciljevi
              1.5.    Osnova prijedloga/inicijative
              1.6.    Trajanje i financijski utjecaj
              1.7.    Predviđena metoda/metode upravljanja
2.           MJERE UPRAVLJANJA
              2.1.    Pravila nadzora i izvješćivanja
              2.2.    Sustav upravljanja i kontrole
              2.3.    Mjere za sprečavanje prijevara i nepravilnosti
3.           PROCIJENJENI FINANCIJSKI
UTJECAJ PRIJEDLOGA/INICIJATIVE
              3.1.    Naslov/naslovi višegodišnjeg financijskog okvira i
proračunska linija/linije u okviru rashoda na koje se
prijedlog/inicijativa odnosi
              3.2.    Procijenjeni utjecaj na rashode

              3.2.1. Sažetak
procijenjenog utjecaja na rashode
              3.2.2. Procijenjeni utjecaj
na odobrena sredstva za poslovanje
              3.2.3. Procijenjeni utjecaj
na odobrena sredstva administrativne prirode
              3.2.4. Usklađenost s
postojećim višegodišnjim financijskim okvirom
              3.2.5. Doprinos trećih
strana
              3.3.    Procijenjeni utjecaj na prihode
ZAKONODAVNI
FINANCIJSKI IZVJEŠTAJ
1.           OKVIR PRIJEDLOGA/INICIJATIVE

1.1.        Naslov prijedloga/inicijative

Prijedlog
Odluke Vijeća o obnovi Sporazuma o suradnji u području znanosti i
tehnologije između Europske zajednice i Ukrajine.
1.2.        Odgovarajuće
područje/područja politike u strukturi ABM/ABB[2]
Strategija
i koordinacija politike, posebno Glavnih uprava RTD, AGRI, JRC, CNECT, EAC,
ENER, ENTR i MOVE.
1.3.        Vrsta prijedloga/inicijative
¨ Prijedlog/inicijativa odnosi se na novo djelovanje
¨ Prijedlog/inicijativa odnosi se na novo djelovanje nakon
pilot-projekta/pripremnog djelovanja[3]

þ Prijedlog/inicijativa odnosi se na produženje postojećeg
djelovanja
¨ Prijedlog/inicijativa odnosi se na djelovanje koje je preusmjereno
na novo djelovanje
1.4.        Ciljevi
1.4.1.     Višegodišnji strateški
cilj/ciljevi Komisije na koje se odnosi prijedlog/inicijativa
Predmetnom
se inicijativom omogućuje objema strankama da poboljšaju i ojačaju
svoju suradnju u područjima znanosti i tehnologije od zajedničkog
interesa.
1.4.2.     Posebni cilj/ciljevi i
odgovarajuća djelatnost/djelatnosti u okviru strukture ABM/ABB
Posebni cilj br.
Omogućivanje
daljnje razmjene posebnog znanja i prijenosa znanja i iskustva u korist
znanstvenih zajednica, industrije i građana.
Odgovarajuća djelatnost/djelatnosti u okviru strukture ABM/ABB
1.4.3.     Očekivani
rezultat/rezultati i utjecaj
Navesti učinke
koje bi prijedlog/inicijativa trebali imati na ciljane korisnike/skupine.
Ovom
se odlukom EU-u i Ukrajini omogućuje postizanje obostrane koristi na
temelju znanstvenog i tehnološkog napretka postignutog u istraživačkoj
suradnji u njihovim odnosnim posebnim istraživačkim programima i
potiče daljnja pojačana suradnja.
1.4.4.     Pokazatelji rezultata i
utjecaja
Navesti pokazatelje
koji omogućuju praćenje provedbe prijedloga/inicijative.
Službe
Komisije redovito će pratiti sva djelovanja koja se provode na temelju
Sporazuma, što će uključivati reviziju od strane EU-a. Revizija
će se sastojati od sljedećih elemenata:
(a)
Pokazatelji učinka – broj prijedloga koje je Ukrajina predložila po
posebnom programu u usporedbi s brojem prijedloga odabranih za financiranje u
okviru programa.
(b)
Prikupljanje podataka – na temelju podataka iz posebnog programa okvirnog
programa i podataka koje je Ukrajina dostavila Zajedničkom odboru
Zajednice i Ukrajine osnovanom na temelju članka 6. Sporazuma.
1.5.        Osnova prijedloga/inicijative

1.5.1.     Zahtjev/zahtjevi koje je
potrebno kratkoročno ili dugoročno ispuniti
Ovom
se odlukom objema strankama omogućuje daljnje poboljšavanje i jačanje
njihove suradnje u područjima znanosti i tehnologije koja im donose
obostranu korist.
1.5.2.     Dodana vrijednost sudjelovanja
EU-a
Sporazum
se temelji na načelima obostrane koristi, uzajamnog pristupa programima i
djelatnostima druge stranke povezanima s predmetom Sporazuma, nediskriminacije,
učinkovite zaštite intelektualnog vlasništva, pravedne podjele prava
intelektualnog vlasništva i učinkovitog korištenja rezultata. Obnovom
Sporazuma omogućuje se povećano znanje u znanosti, čime se
pružaju prilike za pristup tržištu.
1.5.3.     Pouke iz prijašnjih
sličnih iskustava
Na
temelju dosadašnjeg iskustva u znanstvenoj i tehnološkoj suradnji nastavak
suradnje s Ukrajinom obnovom Sporazuma za dodatnih pet godina smatra se
obostrano korisnim.
1.5.4.     Usklađenost i moguća
sinergija s ostalim odgovarajućim instrumentima
Obnova
Sporazuma s Ukrajinom u potpunosti je usklađena s otvaranjem mogućnosti
sudjelovanja u okvirnim programima EU-a za zemlje iz cijelog svijeta.
1.6.        Trajanje i financijski
utjecaj
þ Prijedlog/inicijativa ograničenog
trajanja
–
þ  Prijedlog/inicijativa na snazi od 8. 11. 2014. do 8. 11. 2019.
–
þ  Financijski utjecaj od 2014. do 2019.
¨ Prijedlog/inicijativa neograničenog
trajanja
–
Provedba s razdobljem osnivanja od GGGG do GGGG,
–
nakon čega slijedi sveobuhvatno djelovanje.
1.7.        Predviđena metoda/metode
upravljanja[4]
þ Centralizirano izravno upravljanje Komisije
¨ Centralizirano neizravno upravljanje delegiranjem zadaća provedbe na:
–
¨  izvršne agencije
–
¨  tijela koja su osnovale Zajednice[5]

–
¨  nacionalna tijela javnog sektora/tijela koja pružaju javne usluge
–
¨  osobe kojima je povjerena provedba određenih djelovanja na temelju
glave V. Ugovora o Europskoj uniji i koje su određene u odgovarajućem
temeljnom aktu u smislu članka 49. Financijske uredbe
¨ Podijeljeno upravljanje s državama članicama
¨ Decentralizirano upravljanje s trećim zemljama
¨ Zajedničko upravljanje s međunarodnim organizacijama (navesti)
Ako je označeno
više načina upravljanja, pojedinosti navesti u odjeljku „Napomene”.
Komentari
2.           MJERE UPRAVLJANJA
2.1.        Pravila nadzora i
izvješćivanja
Navesti
učestalost i uvjete.
Sudjelovanje
istraživačkih subjekata iz Ukrajine u okvirnom programu (Obzor 2020.)
i ostalim suradničkim djelatnostima na temelju Sporazuma redovno će
se pratiti na sastancima Zajedničkog odbora Zajednice i Ukrajine osnovanog
na temelju članka 6. Sporazuma.
2.2.        Sustav upravljanja i kontrole

2.2.1.     Utvrđeni rizik/rizici
Redovno
se održavaju sastanci i dvostrani kontakti, čime se omogućuje
sustavno dijeljenje informacija. U sustavu kontrole nisu utvrđeni nikakvi
rizici.
2.2.2.     Predviđena metoda
(metode) kontrole
2.2.3.     Troškovi i koristi kontrola i
vjerojatna stopa neusklađenosti
2.3.        Mjere za sprečavanje
prijevara i nepravilnosti
Navesti postojeće
ili predviđene mjere za sprečavanje i zaštitu od prijevara.
Ako
se provedbom okvirnog programa zahtijeva korištenje vanjskih izvođača
ili dovodi do dodjele financijskih doprinosa trećim stranama, Komisija
prema potrebi provodi financijske revizije, posebice ako ima razloga sumnjati u
stvarnu prirodu posla koji se obavlja ili opisuje u izvješćima o radu.
Financijske
revizije Unije izvršava ili vlastito osoblje Unije ili računovodstveni
stručnjaci koji su odobreni u skladu s pravom stranke nad kojom se vrši
revizija. Računovodstvene stručnjake Unija izabire slobodno,
izbjegavajući pritom svaki rizik sukoba interesa na koji joj stranka koja
je podložna reviziji eventualno ukaže. Osim toga, Komisija u provedbi
istraživačkih djelatnosti osigurava zaštitu financijskih interesa Unije
provedbom učinkovitih provjera te, u slučaju uočavanja
nepravilnosti, primjenom odvraćajućih i proporcionalnih mjera i kazni.
U
svrhu postizanja tog cilja, pravila o provjerama, mjerama i kaznama, s
pozivanjem na Uredbe br. 2988/95, br. 2185/96 i br. 1073/99,
unose se u sve ugovore koji se primjenjuju u provedbi okvirnog programa.
Posebno,
ugovorima je potrebno predvidjeti sljedeće točke:
-
uvrštenje posebnih ugovornih odredaba za zaštitu financijskih interesa EU-a u
provedbi provjera i kontrola u vezi s obavljenim poslom,
-
provedbu administrativnih provjera kao dijela mjera borbe protiv prijevara, u
skladu s Uredbama br. 2185/96, br. 883/2013,
-
primjenu administrativnih kazni za sve namjerne ili nepažnjom prouzročene
nepravilnosti u provedbi ugovora, u skladu s Okvirnom uredbom br. 2988/95,
uključujući mehanizam stavljanja na crnu listu,
-
činjenicu da nalozi za povrat u slučaju nepravilnosti i prijevara
moraju biti izvršivi u skladu s člankom 299. Ugovora o funkcioniranju
Europske unije.
Osim
toga, kao rutinsku mjeru, nadležno osoblje u GU-u za istraživanja i inovacije
provodi program kontrole u pogledu znanstvenih i proračunskih aspekata;
Odjel za unutarnju reviziju GU-a za istraživanja i razvoj provodi unutarnju
reviziju; Europski revizorski sud provodi lokalne inspekcijske nadzore.
3.           PROCIJENJENI FINANCIJSKI
UTJECAJ PRIJEDLOGA/INICIJATIVE
3.1.        Naslov/naslovi višegodišnjeg
financijskog okvira i proračunska linija/linije u okviru rashoda na koje
se prijedlog/inicijativa odnosi
·      Postojeće proračunske linije
Prema redoslijedu
naslova višegodišnjeg financijskog okvira i proračunskih linija.
 Naslov višegodišnjeg financijskog okvira || Proračunska linija || Vrsta rashoda || Doprinos
 Broj [Opis…...…...............................................] || Dif./nedif. ([6])   || zemalja EFTA-e[7]   || zemalja kandidatkinja[8]   || trećih zemalja || u smislu članka 18. stavka 1. točke (aa) Financijske uredbe
 1a || 08.01.05   || Nedif. || DA || DA || DA || DA
 1a || 08.01.05.01 || Ne Dif. || DA || DA || DA || DA
 1a || 08.01.05.03 || Ne Dif. || DA || DA || DA || DA
·      Zatražene nove proračunske linije
Prema redoslijedu naslova višegodišnjeg financijskog okvira i
proračunskih linija.
 Naslov višegodišnjeg financijskog okvira || Proračunska linija || Vrsta rashoda || Doprinos
 Broj [Naslov……………...………………………] || Dif./nedif. || zemalja EFTA-e || zemalja kandidatkinja || trećih zemalja || u smislu članka 18. stavka 1. točke (aa) Financijske uredbe
   || [XX.YY.YY.YY]   ||   || DA/NE || DA/NE || DA/NE || DA/NE
3.2.        Procijenjeni utjecaj na
rashode
[Ovaj
se dio ispunjava u proračunskoj tablici koja se odnosi na proračunske
podatke administrativne prirode (drugi dokument u prilogu ovom financijskom
izvještaju) koju je potrebno učitati na mrežne stranice CISNET-a radi
savjetovanja među službama.
3.2.1.     Sažetak procijenjenog utjecaja
na rashode
milijuna EUR (do 3 decimalna mjesta)
 Naslov višegodišnjeg financijskog okvira: || 1a || [Naslov]: Konkurentnost za rast i radna mjesta
 Glavna uprava: <Istraživanje i inovacije.> ||   ||   || 2014.[9] || 2015. || 2016. || 2017. || 2018. || 2019. ||   || UKUPNO
  Odobrena sredstva za poslovanje ||   ||   ||   ||   ||   ||   ||   ||
 Broj proračunske linije || Obveze || (1) ||   ||   ||   ||   ||   ||   ||   ||
 Plaćanja || (2) ||   ||   ||   ||   ||   ||   ||   ||
 Broj proračunske linije || Obveze || (1a) ||   ||   ||   ||   ||   ||   ||   ||
 Plaćanja || (2a) ||   ||   ||   ||   ||   ||   ||   ||
 Odobrena sredstva administrativne prirode koja se financiraju iz omotnice za posebne programe[10] ||   ||   ||   ||   ||   ||   ||   ||
 Broj proračunske linije: 08.01.05 ||   || (3) || 0,005 || 0,029 || 0,029 || 0,029 || 0,029 || 0,024 ||   || 0,145
 Broj proračunske linije: 08.01.05.01 ||   || (4) || 0,005 || 0,027 || 0,027 || 0,027 || 0,027 || 0,023 ||   || 0,136
 Broj proračunske linije: 08.01.05.03 ||   || (5) || 0,000 || 0,002 || 0,002 || 0,002 || 0,002 || 0,001 ||   || 0,009
  UKUPNA odobrena sredstva za poslovanje || Obveze || (6) ||   ||   ||   ||   ||   ||   ||   ||
 Plaćanja || (7) ||   ||   ||   ||   ||   ||   ||   ||
   UKUPNA odobrena sredstva administrativne naravi koja se financiraju iz omotnice za posebne programe || (8) || 0,005 || 0,029 || 0,029 || 0,029 || 0,029 || 0,024 ||   || 0,145
 UKUPNA odobrena sredstva iz NASLOVA <1a.> višegodišnjeg financijskog okvira || Obveze || = 6 + 8 || 0,005 || 0,029 || 0,029 || 0,029 || 0,029 || 0,024 ||   || 0,145
 Plaćanja || = 7 + 8 || 0,005 || 0,029 || 0,029 || 0,029 || 0,029 || 0,024 ||   || 0,145
   ||   ||   ||   ||   ||   ||   ||   ||   ||
 Naslov višegodišnjeg financijskog okvira || 5 || „Administrativni rashodi”
milijuna EUR (do 3 decimalna mjesta)
   ||   ||   || 2014. || 2015. || 2016. || 2017. || 2018. || 2019. ||   || UKUPNO
 Glavna uprava: <…….> ||
  Ljudski resursi ||   ||   ||   ||   ||   ||   ||   ||
  Ostali administrativni rashodi ||   ||   ||   ||   ||   ||   ||   ||
 UKUPNO ZA GU <…….> || Odobrena sredstva ||   ||   ||   ||   ||   ||   ||   ||
 UKUPNA odobrena sredstva iz NASLOVA 5 višegodišnjeg financijskog okvira || (ukupne preuzete obveze = ukupna plaćanja) || 0,001 || 0,004 || 0,004 || 0,004 || 0,004 || 0,003 ||   || 0,020
milijuna EUR (do 3 decimalna mjesta)
   ||   ||   || 2014.[11] || 2015. || 2016. || 2017. || 2018. || 2019. ||   || UKUPNO
 UKUPNA odobrena sredstva iz NASLOVA 1 – 5 višegodišnjeg financijskog okvira || Obveze || 0,006 || 0,033 || 0,033 || 0,033 || 0,033 || 0,027 ||   || 0,165
 Plaćanja || 0,006 || 0,033 || 0,033 || 0,033 || 0,033 || 0,027 ||   || 0,165
3.2.2.     Procijenjeni utjecaj na
odobrena sredstva za poslovanje
–
þ  Za prijedlog/inicijativu nije potrebno korištenje odobrenih sredstava
za poslovanje
–
¨  Za prijedlog/inicijativu potrebno je korištenje odobrenih sredstava
za poslovanje kako je objašnjeno u nastavku:
Odobrena sredstva za preuzete obveze u milijunima EUR
(do 3 decimalna mjesta)
 Navesti ciljeve i rezultate   ò ||   ||   || Godina N || Godina N + 1 || Godina N + 2 || Godina N + 3 || unijeti onoliko godina koliko je potrebno za prikaz trajanja utjecaja (vidi točku 1.6.) || UKUPNO
 REZULTATI
 Vrsta[12]   || Prosječni trošak po rezultatu || Broj || Trošak || Broj || Trošak || Broj || Trošak || Broj || Trošak || Broj || Trošak || Broj || Trošak || Broj || Trošak || Ukupni broj || Ukupni trošak
 POSEBNI CILJ br. 1[13]   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Rezultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Rezultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Rezultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Međuzbroj za posebni cilj br. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||
 POSEBNI CILJ br. 2… ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Rezultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Međuzbroj za posebni cilj br. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||
 UKUPNI TROŠAK ||   ||   ||   ||   ||   ||   ||   ||   ||   ||   ||   ||   ||   ||   ||   ||
3.2.3.     Procijenjeni utjecaj na
odobrena sredstva administrativne prirode
3.2.3.1.  Sažetak
–
þ  Za prijedlog/inicijativu potrebno je korištenje administrativnih
odobrenih sredstava kako je objašnjeno u nastavku:
milijuna EUR (do
3 decimalna mjesta)
   || Godina 2014.[14]   || Godina 2015. || Godina 2016. || Godina 2017. || Godina 2018. || Godina 2019. || UKUPNO
 NASLOV 5 višegodišnjeg financijskog okvira || 0,001 || 0,004 || 0,004 || 0,004 || 0,004 || 0,003 || 0,020
 Ljudski resursi ||   ||   ||   ||   ||   ||   ||
 Ostali administrativni rashodi ||   ||   ||   ||   ||   ||   ||
 Međuzbroj za NASLOV 5 višegodišnjeg financijskog okvira || 0,001 || 0,004 || 0,004 || 0,004 || 0,004 || 0,003 || 0,020
 Izvan NASLOVA 5.[15] višegodišnjeg financijskog okvira   ||   ||   ||   ||   ||   ||   ||
 Ljudski resursi || 0,005 || 0,027 || 0,027 || 0,027 || 0,027 || 0,023 || 0,136
 Ostali rashodi administrativne prirode || 0,000 || 0,002 || 0,002 || 0,002 || 0,002 || 0,001 || 0,009
 Međuzbroj izvan NASLOVA 5 višegodišnjeg financijskog okvira || 0,005 || 0,029 || 0,029 || 0,029 || 0,029 || 0,024 || 0,145
 UKUPNO || 0,006 || 0,033 || 0,033 || 0,033 || 0,033 || 0,027 || 0,165 ||
Potrebna
administrativna odobrena sredstva pokrit će se odobrenim sredstvima glavne
uprave koja su već dodijeljena za upravljanje djelovanjem i/ili su
preraspoređena unutar glavne uprave te, po potrebi, bilo kojim dodatnim
sredstvima koja se mogu dodijeliti nadležnoj glavnoj upravi u okviru godišnjeg
postupka dodjele sredstava uzimajući u obzir proračunska
ograničenja.
3.2.3.2.  Procijenjene potrebe u pogledu
ljudskih potencijala
–
þ  Za prijedlog/inicijativu potrebno je korištenje ljudskim
potencijalima kako je objašnjeno u nastavku:
Procjenu navesti u ekvivalentu punog radnog vremena
   || Godina 2014. || Godina 2015. || Godina 2016. || Godina 2017. || Godina 2018. || Godina 2019. || unijeti onoliko godina koliko je potrebno za prikaz trajanja utjecaja (vidi točku 1.6.)
  Plan radnih mjesta (dužnosnici i privremeni djelatnici) ||
 XX 01 01 01 (sjedišta i predstavništva Komisije) ||   ||   ||   ||   ||   ||   ||
 XX 01 01 02 (delegacije) ||   ||   ||   ||   ||   ||   ||
 08 01 05 01 (neizravna istraživanja) || 0,04 || 0,25 || 0,25 || 0,25 || 0,25 || 0,21 ||
 10 01 05 01 (izravna istraživanja) ||   ||   ||   ||   ||   ||   ||
 ||  Vanjsko osoblje (u ekvivalentu punog radnog vremena: EPRV)[16]   ||
 XX 01 02 01 (UO, UsO, UNS iz „globalne omotnice”) ||   ||   ||   ||   ||   ||   ||
 XX 01 02 02 (UO, UsO, MSD, LO i UNS u delegacijama) ||   ||   ||   ||   ||   ||   ||
 XX 01 04 gg[17]   || - u sjedištima   ||   ||   ||   ||   ||   ||   ||
 - u delegacijama ||   ||   ||   ||   ||   ||   ||
 XX 01 05 02 (UO, UNS, UsO – neizravna istraživanja)   ||   ||   ||   ||   ||   ||   ||
 10 01 05 02 (UO, UNS, UsO – izravna istraživanja) ||   ||   ||   ||   ||   ||   ||
 Ostale proračunske linije (navesti) ||   ||   ||   ||   ||   ||   ||
 UKUPNO || 0,04 || 0,25 || 0,25 || 0,25 || 0,25 || 0,21 ||
XX se odnosi na odgovarajuće područje
politike ili glavu proračuna.
Potrebe za ljudskim
potencijalima ispunit će se angažiranjem osoblja glavne uprave kojemu je
već povjereno upravljanje djelovanjem i/ili koje je preraspoređeno
unutar glavne uprave te, po potrebi, iz bilo kojih dodatnih sredstava koja se
mogu dodijeliti nadležnoj glavnoj upravi u okviru godišnjeg postupka dodjele
sredstava uzimajući u obzir proračunska ograničenja.
Opis zadaća:
 Dužnosnici i privremeno osoblje || Priprema i vodstvo sastanaka Zajedničkog odbora kako je predviđeno na temelju članka 6. Sporazuma te poslovna putovanja kojima se osigurava ispravno funkcioniranje i provedba Sporazuma i redovna revizija Sporazuma.
 Vanjsko osoblje ||
3.2.4.     Usklađenost s
postojećim višegodišnjim financijskim okvirom
–
þPrijedlog/inicijativa u skladu je s postojećim višegodišnjim
financijskim okvirom.
3.2.5.     Doprinos trećih strana
–
Prijedlogom/inicijativom ne predviđa se
sufinanciranje od trećih strana.
3.3.        Procijenjeni utjecaj na
prihode
–      þ  Prijedlog/inicijativa
nema financijski utjecaj na prihode.
Nema financijskog utjecaja na prihode jer Ukrajina ne pridonosi
općem proračunu EU-a u okviru Sporazuma o suradnji u području
znanosti i tehnologije.
[1]               SL L 79, 25.3.2011., str. 3.
[2]               ABM: Upravljanje na temelju djelatnosti – ABB: Priprema
proračuna na temelju djelatnosti.
[3]               Kako je navedeno u članku 49. stavku 6.
točkama (a) ili (b) Financijske uredbe.
[4]               Informacije o načinima upravljanja i
upućivanju na Financijsku uredbu dostupne su na internetskim stranicama
BudgWeb: http://www.cc.cec/budg/man/budgmanag/budgmanag_en.html
[5]               Kako je navedeno u članku 185. Financijske
uredbe.
[6]               Dif. = diferencirana odobrena sredstva / Nedif. =
nediferencirana odobrena sredstva.
[7]               EFTA: Europsko udruženje slobodne trgovine.
[8]               Zemlje kandidatkinje i, ako je primjenjivo, potencijalne
zemlje kandidatkinje sa zapadnog Balkana.
[9]               Godina N je godina u kojoj počinje provedba
prijedloga/inicijative.
[10]             Tehnička i/ili administrativna pomoć i rashodi
za potporu provedbi programa i/ili djelovanja EU-a (prijašnje linije „BA”),
neizravnih istraživanja, izravnih istraživanja.
[11]             Godina N je godina u kojoj počinje provedba
prijedloga/inicijative.
[12]             Rezultati se odnose na proizvode i usluge koji se
isporučuju (npr. broj financiranih studentskih razmjena, kilometri
izgrađenih prometnica itd.).
[13]             Kako je opisano u točki 1.4.2. „Posebni
cilj/ciljevi…”
[14]             Godina N je godina u kojoj počinje provedba
prijedloga/inicijative.
[15]             Tehnička i/ili administrativna pomoć i rashodi
za potporu provedbi programa i/ili djelovanja EU-a (prijašnje linije „BA”),
neizravnih istraživanja, izravnih istraživanja.
[16]             UO = ugovorno osoblje; LO = lokalno osoblje; UNS =
upućeni nacionalni stručnjaci; UsO = ustupljeno osoblje
(„Intérimaire”); MSD = mladi stručnjaci u delegacijama.
[17]             U okviru gornje granice za vanjsko osoblje iz odobrenih sredstava
za poslovanje (prijašnje linije „BA”).


				|

		52014PC0728

			Prijedlog ODLUKE VIJEĆA o stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 4 uz Sporazum o EGP-u koji se odnosi na pravila o podrijetlu (Proširenje na Hrvatsku) /* COM/2014/0728 final - 2014/0349 (NLE) */

			   	OBRAZLOŽENJE
1.           KONTEKST PRIJEDLOGA
Kako bi se osigurala potrebna pravna sigurnost
i homogenost unutarnjeg tržišta, Zajednički odbor EGP-a mora u Sporazum o
EGP-u u što kraćem roku nakon njegova donošenja uključiti cjelokupno
relevantno zakonodavstvo EU-a.
U tom je kontekstu potrebno izmijeniti
Protokol 4 uz Sporazum o EGP-u koji se odnosi na pravila o podrijetlu.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Cilj je nacrta Odluke Zajedničkog odbora
EGP-a (priložen uz predloženu Odluku Vijeća) izmjena Protokola 4 uz
Sporazum o EGP-u koji se odnosi na pravila o podrijetlu kako bi se uzelo u
obzir da je Republika Hrvatska postala ugovorna stranka Sporazuma o EGP-u.
Sporazum o proširenju EGP-a potpisan je 11. travnja 2014., a provodi se
privremeno od 12. travnja 2014.
Određena prijelazna rješenja u vezi s
primjenom pravila o podrijetlu nakon privremene primjene Sporazuma o proširenju
EGP-a trebaju se odraziti u Sporazumu o EGP-u.
3.           PRAVNI ELEMENTI PRIJEDLOGA
Člankom 1. stavkom 3. Uredbe Vijeća
(EZ) br. 2894/94 o rješenjima za provedbu Sporazuma o EGP-u predviđa
se da Vijeće utvrđuje stajalište o takvim Odlukama koje je potrebno
donijeti u ime Unije, na prijedlog Komisije.
Komisija Vijeću na donošenje daje nacrt
Odluke Zajedničkog odbora EGP-a koji predstavlja stajalište Unije.
Komisija se nada da će ga što prije moći predstaviti Zajedničkom
odboru EGP-a.
2014/0349 (NLE)
Prijedlog
ODLUKE VIJEĆA
o stajalištu koje treba donijeti, u ime
Europske unije,
u Zajedničkom odboru EGP-a o izmjeni Protokola 4 uz Sporazum o EGP-u koji
se odnosi na pravila o podrijetlu
(Proširenje na Hrvatsku)
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207. u vezi s člankom 218.
stavkom 9.,
uzimajući u obzir Uredbu Vijeća (EZ)
br. 2894/94 od 28. studenoga 1994. o rješenjima za provedbu Sporazuma o
Europskom gospodarskom prostoru[1],
a posebno njezin članak 1. stavak 3.,
uzimajući u obzir prijedlog Europske
komisije,
budući da:
(1)       Sporazum o Europskom
gospodarskom prostoru[2]
(„Sporazum o EGP-u”) stupio je na snagu 1. siječnja 1994.
(2)       U skladu s člankom 98.
Sporazuma o EGP-u, Zajednički odbor EGP-a može odlučiti izmijeniti,
među ostalim, Protokol 4 uz Sporazum o EGP-u („Protokol 4”).
(3)       Protokol 4 sadržava odredbe i
rješenja u vezi s pravilima o podrijetlu.
(4)       Određena prijelazna
rješenja u vezi s primjenom pravila o podrijetlu nakon privremene primjene
Sporazuma o proširenju EGP-a trebaju se odraziti u Sporazumu o EGP-u.
(5)       Protokol 4 potrebno je stoga
izmijeniti.
(6)       Stajalište Unije u
Zajedničkom odboru EGP-a trebalo bi se temeljiti na priloženom nacrtu
Odluke.
DONIJELO JE OVU ODLUKU:
Članak 1.
Stajalište koje treba donijeti, u ime Europske
unije, u Zajedničkom odboru EGP-a o predloženoj izmjeni Protokola 4 uz
Sporazum o EGP-u koji se odnosi na pravila o podrijetlu temelji se na nacrtu
Odluke Zajedničkog odbora EGP-a priloženom ovoj Odluci.
Članak 2.
Ova Odluka
stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 305, 30.11.1994., str. 6.
[2]               SL L 1, 3.1.1994., str. 3.
PRILOG
ODLUKA ZAJEDNIČKOG ODBORA EGP-a
br. .../2014
o izmjeni Protokola 4 (pravila o podrijetlu) uz Sporazum o EGP-u
ZAJEDNIČKI ODBOR EGP-a,
uzimajući u obzir Sporazum o Europskom
gospodarskom prostoru („Sporazum o EGP-u”), a posebno njegov članak 98.,
budući da:
(1)
Protokol 4 uz Sporazum o EGP-u odnosi se na pravila
o podrijetlu.
(2)
Republika Hrvatska pristupila je Europskoj uniji 1.
srpnja 2013.
(3)
Nakon uspješnog zaključenja pregovora o
proširenju Europske unije, Republika Hrvatska podnijela je zahtjev za pristup
Sporazumu o EGP-u.
(4)
Sporazum o sudjelovanju Republike Hrvatske u
Europskom gospodarskom prostoru („Sporazum o proširenju EGP-a”) parafiran je
20. prosinca 2013.
(5)
Sporazum o proširenju EGP-a potpisan je 11. travnja
2014. i primjenjuje se privremeno od 12. travnja 2014.
(6)
Određena prijelazna rješenja u vezi s
primjenom pravila o podrijetlu nakon privremene primjene Sporazuma o proširenju
EGP-a trebaju se odraziti u Sporazumu o EGP-u.
DONIO JE OVU ODLUKU:
Članak 1.
Protokol 4 uz Sporazum o
EGP-u izmjenjuje se kako je određeno u Prilogu ovoj Odluci.
Članak 2.
Ova Odluka stupa na snagu […], pod uvjetom da
su sve obavijesti iz članka 103. stavka 1. Sporazuma o EGP-u
podnesene Zajedničkom odboru EGP-a [1].
Primjenjuje se od 1. srpnja 2013.
Članak 3.
Ova se Odluka objavljuje u odjeljku o EGP-u i
u Dodatku o EGP-u Službenom listu Europske unije.
Sastavljeno u Bruxellesu […]
Za Zajednički odbor EGP-a
Predsjednik
[…]

Tajnici
Zajedničkog odbora EGP-a
[…]
PRILOG
Odluci
Zajedničkog odbora EGP-a
br. […]
U
Protokolu 4 uz Sporazum o EGP-u nakon članka 40. dodaje se sljedeće:
„Članak 41.
Prijelazna rješenja u vezi s pristupom
Republike Hrvatske Europskoj uniji
1.         Dokaz o podrijetlu koji je pravilno
izdala država EFTA-e ili Republika Hrvatska ili koji je sastavljen u okviru
preferencijalnog sporazuma između država EFTA-e i Republike Hrvatske
smatra se dokazom o povlaštenom podrijetlu EGP-a, uz uvjet:
(a)        da su dokaz o podrijetlu i
prijevozne isprave izdani  ili sastavljeni najkasnije jedan dan prije
pristupanja Republike Hrvatske Europskoj uniji i
(b)        da se dokaz o podrijetlu dostavi
carinskim tijelima u roku od četiri mjeseca od dana pristupanja Republike
Hrvatske Europskoj uniji.
U slučaju kada je roba prijavljena za
uvoz iz države EFTA-e ili Republike Hrvatske u državu EFTA-e ili u Republiku
Hrvatsku prije datuma pristupanja Republike Hrvatske Europskoj uniji, u skladu
s preferencijalnim sporazumima koji su se tada primjenjivali između države
EFTA-e i Republike Hrvatske, dokaz o podrijetlu izdan naknadno u skladu s tim
sporazumima može biti prihvaćen  u državama EFTA-e ili Republici Hrvatskoj
pod uvjetom da se dostavi carinskim tijelima u roku od četiri mjeseca od
dana pristupanja Republike Hrvatske Europskoj uniji.
2.         Države EFTA-e, s jedne strane, i
Republika Hrvatska, s druge strane, ovlaštene su zadržati ovlaštenja kojima im
je dodijeljen status „ovlaštenih izvoznika” u okviru sporazuma sklopljenih
između država članica EFTA-e, s jedne strane, i Republike Hrvatske, s
druge strane, uz uvjet da ovlašteni izvoznici primjenjuju pravila o podrijetlu
iz ovog Protokola.
Države EFTA-e, s jedne strane, i Hrvatska, s
druge strane, najkasnije godinu dana nakon pristupanja Republike Hrvatske
Europskoj uniji, razmatraju potrebu zamjene takvih ovlaštenja novim
ovlaštenjima izdanima u skladu s ovim Protokolom.
3.         Zahtjeve za naknadnu provjeru
dokaza o podrijetlu izdanog ili sastavljenog u okviru preferencijalnih
sporazuma iz stavaka 1. i 2. nadležna carinska tijela država EFTA-e i Republike
Hrvatske prihvaćaju u razdoblju od tri godine od izdavanja ili
sastavljanja predmetnog dokaza o podrijetlu te ih ta tijela mogu podnositi u
razdoblju od tri godine od prihvaćanja dokaza o podrijetlu koji je tim
tijelima podnesen u prilog uvoznoj deklaraciji.
4.         Odredbe Sporazuma mogu se
primjenjivati na robu izvezenu iz Republike Hrvatske u države EFTA-e ili iz
država EFTA-e u Republiku Hrvatsku, koja je u skladu s odredbama ovog Protokola
i koja je na dan pristupanja Republike Hrvatske Europskoj uniji u provozu ili
je privremeno pohranjena u carinskom skladištu ili u slobodnoj zoni u državi
EFTA-e ili u Republici Hrvatskoj.
5.         Preferencijalni tretman može se
dodijeliti u slučajevima iz stavka 4. podložno dostavljanju carinskim
tijelima zemlje uvoznice, u roku od četiri mjeseca od dana pristupanja
Republike Hrvatske Europskoj uniji, dokaza o podrijetlu koji su naknadno izdala
carinska tijela države izvoznice.”
___________________
[1]               [Ustavni zahtjevi nisu navedeni.] [Ustavni zahtjevi su
navedeni.]